
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Επιχειρησιακού Κέντρου Πληροφόρησης και 

Οδηγιών (ΕΚΕΠΟ). 

Σύσταση Τομέων Αποκατάστασης Σεισμόπληκτων 

(Τ.Α.Σ.) Νομού Αττικής. 

Επιδότηση ενοικίου ή συγκατοίκησης για την κάλυψη 
δαπανών στέγασης σεισμοπαθών κατοίκων Νομού 
Αττικής, που πλήγησαν από το σεισμό της 7ης Σε¬ 
πτεμβρίου 1999. 3 


ΑΠΟΦΑΣΕΙ Σ 

Αρίθ. 2271 (1) 

Σύσταση Επιχειρησιακού Κέντρου Πληροφόρησης και 
Οδηγιών (ΕΚΕΠΟ) 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. του Ν. 1558/85 «Κυβέρνηση και Κυβερνητικά όργα¬ 
να». 

β. Του Ν.2344/95 (ΦΕΚ212Α/11.10.95), «Οργάνωση Πο¬ 
λιτικής Προστασίας και άλλες διατάξεις» όπως συμπλη¬ 
ρώθηκε με το άρθρο τρίτο του Ν. 2345/1995 (ΦΕΚ 221 
τ.Α71995). 

γ. της 288 Πράξης Υπουργικού Συμβουλίου (ΠΥΣ) της 
23ης Δεκεμβρίου 1996 «Τροποποίηση, συμπλήρωση και 
κωδικοποίηση διατάξεων για τα Συλλογικά Κυβερνητικά 
Όργανα» (ΦΕΚ 285 Α/31.12.96). 

δ. του Π.Δ/τος 397/97 (ΦΕΚ 248 Ν 12.12.97) «Οργάνωση 
Γ ενικής Γ ραμματεία Πολιτικής Προστασίας». 

2. Τηναριθμ. 770/15.4.1999 απόφαση του Υφυπουργού 
Εσωτερικών, Δημόσιας Διοίκησης και Αποκέντρωσης με 
την οποία εγκρίθηκε ο από 15 Απριλίου 1999 Κανονισμός 
Οργάνωσης και Λειτουργίας του Κέντρου Επιχειρήσεων 
Πολιτικής Προστασίας (ΚΕΠΠ) της Γενικής Γραμματείας 


Πολιτικής Προστασίας του Υπουργείου Εσωτερικών, Δη¬ 
μόσιας Διοίκησης & Αποκέντρωσης, μαζί με τα προσαρ- 
τημένα σ’ αυτόν παραρτήματα-προσθήκες (ΦΕΚ 248 
τ.Β728.4.1999). 

3. Την ανάγκη σύστασης Επιχειρησιακού Κέντρου Πλη- 

1 ροφόρησης και Οδηγιών (ΕΚΕΠΟ), στο Κέντρο Επιχειρή¬ 
σεων της Γενικής Γραμματείας Πολιτικής Προστασίας 

2 του Υπουργείου Εσωτερικών, Δημόσιας Διοίκησης και 
αποκέντρωσης, λόγω του υπάρχοντος σύγχρονου τεχνο¬ 
λογικού εξοπλισμού του. με αρμοδιότητα τη λήψη απο¬ 
φάσεων, τη διεύθυνση, και τον συντονισμό του έργου 
ελέγχου προκειμένου ν’ αντιμετωπιστούν πιθανά προβλή¬ 
ματα ή κίνδυνοι σαν απόρροια του προβλήματος 2000 κα¬ 
τά τις κρίσιμες ημερομηνίες 9.9.1999,.31-12-1999 και 
29.2.1999. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Τη σύσταση, στο Κέντρο Επιχειρήσεων (ΚΕΠΠ) της 
Γενικής Γραμματείας Πολιτικής Προστασίας του Υπουρ¬ 
γείου Εσωτερικών, Δημόσιας Διοίκησης & Αποκέντρω¬ 
σης, Επιχειρησιακού Κέντρου Πληροφόρησης και Οδη¬ 
γιών (ΕΚΕΠΟ). 

2. Έργο του ΕΚΕΠΟ είναι η ευθύνη για την συνολική 
διεύθυνση και παρακολούθηση φορέων του δημόσιου και 
ιδιωτικού τομέα για την αντιμετώπιση του προβλήματος 
200 °. 

3. Το γενικό συντονισμό του έργου του ΕΚΕΠΟ έχει ο Γε¬ 
νικός Γραμματέας Πολιτικής Προστασίας με ειδικό σύμ¬ 
βουλο τον Πρόεδρο της «Ομάδας Δράσης 2000». 

4. Οι αρμοδιότητες, η στελέχωση, η λειτουργία και η 
διασύνδεση του ΕΚΕΠΟ με τα Κέντρα Επιχειρήσεων άλ¬ 
λων φορέων και οργανισμών (εσωτερικού και εξωτερι¬ 
κού),, καθώς επίσης και κάθε αναγκαία λεπτομέρεια ρυθ¬ 
μίζονται με το «Σχέδιο Έκτακτης Ανάγκης για την αντιμε¬ 
τώπιση πιθανών δυσλειτουργιών από το πρόβλημα έτους 
2000 ». 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 1 Σεπτεμβρίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

Αριθ. θΐκ/3778/ΤΠ 31.2 (2) 

Σύσταση Τομέων Αποκατάστασης Σεισμοπλήκτων 
(Τ.Α.Σ.) Νομού Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κλπ. και ρυθμίσεως ετέρωντινών συνα¬ 
φών θεμάτων» που κυρώθηκε με το Ν. 867/79 (ΦΕΚ Α’24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 

3. Την οικ/3751/ΤΠ 31/10.9.99 Κοινή Απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.Δ.Ε. για την οριοθέτηση περιοχής 
για την αποκατάσταση των ζημιών από το σεισμό της 7ης 
Σεπτεμβρίου 1999 σε περιοχές Νομού Αττικής. 

4. Την οικ3828/ΤΣΕΠ 31.1/8.11.95 Απόφαση για την ανα¬ 
διοργάνωση Υπηρεσιών της Υ.Α.Σ. 

5. Το Π.Δ. 69/1988 «Οργανισμός Γενικής Γ. ραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

7. Τις διατάξεις του άρθρου 27του Ν. 2081/92 (ΦΕΚ 154 
Α’) και με το γεγονός ότι από τις διατάξεις της παρούσας 
απόφασης δεν προκαλεπαι δαπάνη σε βάρος του Κρατι¬ 
κού Προϋπολογισμού. 

8. Την κοινή απόφασηΔ17α/03/99/Φ.2.2.1/29.10.96του 
Πρωθυπουργού και του Υπουργού ΠΕ.ΧΩ.Δ.Ε. «Ανάθεση 
Αρμοδιοτήτων Υπουργού ΠΕΧΩΔΕ στους Υφυπουργούς 
ΠΕ.ΧΩ.Δ.Ε. Χρήστο Βερελή και Θεόδωρο Κολιοπάνο». 

9. Την επιτακτική ανάγκη να εκτελεστούν γρήγορα οι 
εργασίες αποκατάστασης των πληγέντων από το σεισμό 
της 7.9.99 που έπληξε το Ν. Αττικής, αποφασίζουμε: 

1. Συστήνουμε τέσσερις Τομείς Αποκατάστασης Σει¬ 
σμοπλήκτων (Τ.Α.Σ.) στην Αττική και με αρμοδιότητα τις 

% περιοχές των διοικητικών ορίων των Δήμων και Κοινοτή- 
* των του Νομού Αττικής που εντάχθηκαν στην πληγείσα 
περιοχή με την οικ. 3751/ΤΠ 31/10.9.99 Κοινή Απόφαση 
του Υπουργού Εθνικής Οικονομίας και των Υφυπουργών 
Οικονομικών και ΠΕ.ΧΩ.Δ.Ε. 

2. Το έργο της αποκατάστασης των ζημιών, που προ- 
κλήθηκαν από το σεισμό της 7ης Σεπτεμβρίου 1999 σε πε¬ 
ριοχές του Νομού Αττικής, ανατίθεται και πραγματοποιεί¬ 
ται από τους Τομείς Αποκατάστασης Σεισμοπλήκτων 
(Τ.Α.Σ.) ως ακολούθως: 

α) Τ.Α.Σ. Αχαρνών με έδρα τις Αχαρνές και με αρμοδιό¬ 
τητα τα διοικητικά όρια των Δήμων Αχαρνών, Λυκόβρυ- 
σης, Κηφισιάς Νέας Ερυθραίας Μεταμόρφωσης και της 
Κοινότητας Θρακομακεδόνων. 

β) Τ.Α.Σ. Νέας Φιλαδέλφειας με έδρα τη Νέα Φιλαδέλ¬ 
φεια και με αρμοδιότητα τα διοικητικά όρια των Δήμων 
Νέας Φιλαδέλφειας, Ιλίου, Αγίων Αναργύρων, Νέας Χαλ¬ 
κηδόνας, Νέας Ιωνίας και Περιστεριού. 

γ) Τ.Α.Σ. Ελευσίνας με έδρα την Ελευσίνα και με αρμο¬ 


διότητα τα διοικητικά όρια των Δήμων Ελευσίνας, Ασπρο- 
πύργου και Χάίδαρίου. 

δ) Τ.Α.Σ. Ανω Λιοσίων με έδρα τα Άνω Λιόσια και με αρ¬ 
μοδιότητα τα διοικητικά όρια των Δήμων Ανω Λιοσίων, Φυ¬ 
λής, Καματερού. Πετρούπολης, καιΖεφυρίου, με τον άμε¬ 
σο έλεγχο και οδηγίες της Υπηρεσίας Αποκατάστασης 
Σεισμοπλήκτων (Υ.Α.Σ.) 

3. Προϊστάμενοι των αρμοδίων Τ.Α.Σ. ορίζονται Διπλω¬ 
ματούχοι Μηχανικοί οποιοσδήποτε ειδικότητας. 

4. Αρμοδιότητες των Τ.Α.Σ. 

Οι αρμοδιότητες των Τ.Α.Σ. συνίστανται στα ακόλουθα: 

Έλεγχος και χαρακτηρισμός βλαβών των κτισμάτων, 
έλεγχος των μελετών των αδειών επισκευής, οι απαιτού- 
μενες διαδικασίες για τη χορήγηση των αδειών επισκευής 
και ανακατασκευής (χορήγηση βεβαιώσεων καθορισμού 
δανείου και έγκρισης δανείων ανακατασκευής ή αυτο¬ 
στέγασης) και έλεγχος της προόδου των εργασιών επι¬ 
σκευής και ανακατασκευής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

♦ 

Αριθμ. οικ/3876 ( 3 ) 

Επιδότηση ενοικίου ή συγκατοίκησης για την κάλυψη δα¬ 
πανών στέγασης σεισμοπαθών κατοίκων Νομού Αττι¬ 
κής, που πλήγησαν από το σεισμό της 7ης Σεπτεμβρί¬ 
ου 1999. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περί αποκαταστάσεως των 
ζημιών εκ των σεισμών εις περιοχήν Βορ. Ελλάδος». (ΦΕΚ 
24/Α/7.2.79). 

2. Τις διατάξεις του Ν. 1190/81 «περί κυρώσεως της από 
26.3.81 Πράξεως Νομοθετικού Περιεχομένου περί απο¬ 
καταστάσεως ζημιών εκ των σεισμών 1981 «. (ΦΕΚ - 
203/Α/30.7.81). 

3. Την οικ/ 3751/ ΤΠ 31/10.9.99 απόφασης για την απο¬ 
κατάσταση των ζημιών από τον σεισμό της 7ης Σεπτεμ¬ 
βρίου 1999 στον Νομό Αττικής. 

4. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

5. Τις διατάξεις του άρθρου 27 του Ν. 2081/92 (ΦΕΚ 154/ 
Α) και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά από τις πιστώσεις Δημοσίων 
Επενδύσεων (έργο 9969000 της ΣΑΕ 069). 

6. Το Π.Δ. 69/1988 «Οργανισμός Γενικής Γραμματείας 
Δημοσίων Εργων». 

7. Την Κοινή Απόφαση Δ16α/04/773/29.11.90 του 
Υπουργείου Προεδρίας και του Αναπλ. Υπουργού ΠΕΧΩ¬ 
ΔΕ σχετικά με τον αριθμό των υπογραφών. 

8. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ- 

ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

9. Την ανάγκη να χορηγηθεί επιδότηση ενοικίου για την 
κάλυψη των δαπανών στέγασης στους σεισμόπληκτους 
κατοίκους του Νομού Αττικής που οι κατοικίες τους έπα- 
θαν ζημιές από το σεισμό της 7ης Σεπτεμβρίου 1999, απο¬ 
φασίζουμε: 

Εγκρίνουμε την χορήγηση επιδότησης ενοικίου ή συ¬ 
γκατοίκησης, για την εξασφάλιση στέγης μέχρι την ορι¬ 
στική επισκευή ή ανακατασκευή των κατοικιών τους, 
στους ιδιοκτήτες ή ενοικιαστές κατοικιών που χαρακτηρί¬ 
στηκαν ή θα χαρακτηριστούν από τον επανέλεγχο κατε- 
δαφιστέες ή προσωρινά μη κατοικήσιμες στην σεισμό¬ 
πληκτη ζώνη του Νομού Αττικής, που πλήγηκε από το σει¬ 
σμό της 7ης Σεπτεμβρίου 1999 για την κάλυψη των 
στεγαστικών αναγκώντους, σε βάρος του έργου 9969000 
της ΣΑΕ 069 με τους παρακάτω όρους: 

• Την επιδότηση δικαιούνται οι οικογένειες, οι οποίες 
είτε θα ενοικιάσουν άλλο σπίτι, οπουδήποτε στην Ελλάδα, 
είτε θα φιλοξενηθούν σε φιλικό ή συγγενικό σπίτι εντός 
του Ν. Αττικής, για την διαμονή τους. 

• Η επιδότηση ανέρχεται σε 60.000 δρχ. το μήνα για με¬ 
μονωμένα άτομα 80. 000 δρχ. το μήνα για οικογένειες μέ¬ 
χρι τρία (3) άτομα, 100.000 δρχ. για οικογένειες με τέσ¬ 
σερα (4) άτομα καιΐ 20.000 δρχ. για οικογένειες με περισ¬ 
σότερα άτομα. 

• Η επιδότηση χορηγείται ανά τρίμηνο. Η επιδότηση 
του πρώτου τριμήνου θα χορηγηθεί στο τέλος του τριμή¬ 
νου με ημερομηνία έναρξης 10.9.99. 

• Η επιδότηση για μεν τους ιδιοκτήτες, που διέμεναν στις 
κατοικίες που υπέστησαν βλάβες χορηγείται μέχρι την επι¬ 
σκευή ή ανακατασκευή της κατοικίας τους και με ανώτατο 
χρονικό διάστημα τα δύο (2) χρόνια, για δε τους ενοικια¬ 
στές των κατοικιών, που υπέστησαν βλάβες για (6) μήνες. 

• Δεν δικαιούνται την επιδότηση όσοι διαμένουν σε 
λυόμενους οικίσκους, τύπου οοηΐείπβΓ ή σε σκηνές που 
τους έχουν παραχωρηθεί για την προσωρινή διαμονή 
τους, εκτός εάν παραδώσουν τον οικίσκο ή την σκηνή 
στον οικείο Δήμο. 

• Η επιδότηση θα χορηγείται από τους Τομείς Αποκα¬ 
τάστασης Σεισμοπλήκτων (ΤΑΣ) που ιδρύει το ΥΠΕΧΩΔΕ 
στις σεισμόπληκτες περιοχές, στους οποίους οι σεισμό¬ 
πληκτοι θα υποβάλουν αίτηση και τα παρακάτω δικαιολο- 
γητικά: 

Α. Για τους ιδιοκτήτες των κατοικιών που υπέστησαν 
βλάβη 

1. Πρωτόκολλο επικινδύνως ετοιμόρροπου κτίσματος ή 
το δελτίο αυτοψίας του επανελέγχου που εκδίδουν οι αρ¬ 
μόδιες για τον επανέλεγχο επιτροπές που συστήνει ο 
Υπουρνός ΠΕΧΩΔΕ και στο οποίο η κατοικία έχει χαρα¬ 
κτηριστεί μη κατοικήσιμη (ΚΙΤΡΙΝΟ ή ΚΟΚΚΙΝΟ). 

2 Αντίγραφο της φορολογικής δήλωσης, προκειμένου 
να διαπιστώνεται η μόνιμη κατοικία και ο αριθμός των με¬ 
λών της οικογένειας. Γ ια όσους δεν είναι υπόχρεοι υπο¬ 
βολής φορολογικής δήλωσης θα υποβάλλεται πιστοποιη¬ 
τικό από το Δήμο ή την Κοινότητα. 

3. Υπεύθυνη δήλωση του Ν. 1599/86 στην οποία θα δη¬ 
λώνεται ότι: 

• η κατοικία που υπέστη ζημιές είναι η μόνιμη κατοικία 
του στην οποία κατοικεί ως ιδιοκτήτης. 

• γιά την προσωρινή διαμονή του ενοικιάζει ή φιλοξε¬ 


νείται στην κατοικία του.(αναφέρεται όνο¬ 

μα, διεύθυνση και τηλέφωνο του εκμισθωτή ή του φιλικού 
/ συγγενικού προσώπου στο οποίο διαμένει προσωρινά). 

• ότι δεν διαθέτει στο Νομό Αττικής (άλλη κενή ιδιόκτη¬ 
τη κατοικία, που να καλύπτει τις στεγαστικές του ανά¬ 
γκες. 

• ότι δεν του έχει χορηγηθεί λυόμενος οικίσκος ή σκη¬ 
νή. 

4. Θεωρημένο, από την αρμόδια ΔΟΥ, αντίγραφο του μι¬ 
σθωτηρίου συμβολαίου της κατοικίας την οποία ενοικιά¬ 
ζει ο δικαιούχος ή Υπεύθυνη Δήλωση του Ν. 1599/86 του 
φιλικού/συγγενικού προσώπου, στο σπίτι του οποίου φι¬ 
λοξενείται, ότι τον φιλοξενεί στην κατοικία του (οδός, 
αριθμός, τηλέφωνο) καθώς και το χρονικό διάστημα της 
φιλοξενίας (αναφέρεται η ημερομηνία έναρξης της φιλο¬ 
ξενίας του). 

Β. Για τους ενοικιαστές των κατοικιών που υπέστησαν 
βλάβες 

1. Πρωτόκολλο επικινδύνως ετοιμόρροπου κτίσματος ή 
το δελτίο αυτοψίας του επανελέγχου, που εκδίδουν οι αρ¬ 
μόδιες για τον επανέλεγχο επιτροπές που συστήνει ο 
Υπουργός ΠΕΧΩΔΕ και στο οποίο η κατοικία έχει χαρα¬ 
κτηριστεί μη κατοικήσιμη (ΚΙΤΡΙΝΟ ή ΚΟΚΚΙΝΟ). 

2. Αντίγραφο της φορολογικής δήλωσης προκειμένου 
να διαπιστώνεται η μόνιμη κατοικία και ο αριθμός των με¬ 
λών της οικογένειας. Γ ια όσους δεν είναι υπόχρεοι υπο¬ 
βολής φορολογικής δήλωσης θα υποβάλλεται πιστοποιη¬ 
τικό από το Δήμο ή την Κοινότητα. 

3. Υπεύθυνη δήλωση του Ν. 1599/86 στην οποία θα δη¬ 
λώνεται ότι: 

• η κατοικία που υπέστη ζημιές είναι η μόνιμη κατοικία 
του στην οποία κατοικεί ως ενοικιαστή. 

• για την προσωρινή διαμονή του ενοικιάζει ή φιλοξε¬ 
νείται στην κατοικία του.(αναφέρεται όνο¬ 

μα, διεύθυνση και τηλέφωνο του εκμισθωτή ή του φιλικού 
/συγγενικού προσώπου στο οποίο διαμένει προσωρινά). 

• ότι δεν διαθέτει στο Νομό Αττικής άλλη κενή ιδιόκτη¬ 
τη κατοικία, που να καλύπτει τις στεγαστικές του ανά¬ 
γκες. 

• ότιδεντου έχει χορηγηθεί λυόμενος οικίσκος ή σκηνή. 

4. Θεωρημένο, από την αρμόδια ΔΟΥ, αντίγραφο του 
μισθωτηρίου συμβολαίου της κατοικίας την οποία ενοι¬ 
κιάζει ο δικαιούχος ή Υπεύθυνη Δήλωση του Ν. 1599/86 
του φιλικού / συγγενικού προσώπου, στο σπίτι του οποίου 
φιλοξενείται, ότι τον φιλοξενεί στην κατοικία του (οδός, 
αριθμός, τηλέφωνο) καθώς και το χρονικό διάστημα της 
φιλοξενίας (αναφέρεται η ημερομηνία έναρξης της φιλο¬ 
ξενίας του). 

5. Αντίγραφο του μισθωτηρίου συμβολαίου της κατοι¬ 
κίας που ενοίκιαζαν μέχρι την ημέρα του σεισμού (7.9.99) 

Με την υποβολή των απαιτουμένων δικαιολογητικών 
στους αρμόδιους ΤΑΣ καταβάλλεται το επίδομα του πρώ¬ 
του τριμήνου. Για κάθε επόμενο τρίμηνο θα υποβάλλεται, 
εφόσον πρόκειται για ενοικιαστή, απόδειξη καταβολής 
ενοικίου του προηγουμένου τριμήνου ενώ όταν πρόκειται 
για φιλοξενούμενο, υπεύθυνη δήλωση ότι εξακολουθεί να 
φιλοξενείται σε φιλική/συγγενική κατοικία, ώστε να συνε¬ 
χίσει να λαμβάνει το επίδομα. Μετά την αποπεράτωση 
των εργασιών επισκευής ή ανακατασκευής της μόνιμης 
κατοικίας του (εφόσον είναι ιδιοκτήτης) παύει η καταβο¬ 
λή της εν λόγω επιδότησης έστω και αν δεν έχει παρέλθει 
το χρονικό διάστημα των δύο χρόνων. 





22904 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η επιδότηση ενοικίου, που θα χορηγείται στους δικαι¬ 
ούχους, σε καμιά περίπτωση, δεν μπορεί να υπερβαίνει το 
ποσό που αναφέρεται στο μισθωτήριο συμβόλαιο που 
προσκομίζουν οι ενδιαφερόμενοι στην Υπηρεσία. 

Εντός προθεσμίας τριών (3) μηνών από την ημερομηνία 
παραλαβής του πρωτοκόλλου επικινδύνως ετοιμόρρο¬ 
που κτίσματος ή του δελτίου αυτοψίας επανελέγχου πρέ¬ 
πει να υποβληθεί αίτηση με τα απαιτούμενα δικαιολογητι- 
κά. 

Το Υ.ΠΕ.ΧΩ.ΔΕ διατηρεί το δικαίωμα να διακόψει την 
παροχή ρεύματος και ύδρευσης στις κατοικίες, που 
έχουν υποστεί βλάβη και των οποίων οι ιδιοκτήτες ή ενοι¬ 


κιαστές κάνουν χρήση της επιδότησης ενοικίου ή συγκα¬ 
τοίκησης. 

Από τις διατάξεις αυτής της απόφασης προκαλείται δα¬ 
πάνη περίπου 10 δις δρχ. και θα καλυφθεί από τις πιστώσεις 
Δημοσίων Επενδύσεων, (έργο 9969000 της ΣΑΕ 069). 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1 παρ. 2 της Πρά- 
ξεως Νομοθετικού Περιεχομένου με ημερομηνία 26.3.81, 
που κυρώθηκε με το Ν. 1190/81. 

Αθήνα, 14 Σεπτεμβρίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




